Ҭырқәтәыла иҟалаз адгьылҵысраан Қырҭтәыла даҽа тәылауаҩк лҭахара афакт шьақәырҕәҕәоуп.
Ари аинформациа аланарҵәеит Қырҭтәыла Адәныҟатәи аусқәа рминистрра.
«Асоциалтә аҳаҿы аларҵәара аиуит Ҭырқәтәыла, Адиаман ақалақьаҿ Қырҭтәыла атәылауаҩ И.Ч. лҭахара иазку аинформациа. Иҭахаз аҧҳәыс лҭаацәара ари аинформациа шьақәдырҕәҕәеит. Лара иҩбоу атәылауаҩра лыман, уажәазы иашьашәалоу апроцедурақәа мҩаҧысуеит», — иануп адырраҿы.